Janne Rydberg
Janne Rydberg var en svensk fysiker. I årene 1901 til 1919 var han professor ved Lunds Universitet. Rydberg er kendt for sit arbejde med organiseringen af de mange data i atomspektroskopien. I 1890 fandt han et matematisk udtryk for spektrallinjernes frekvenser i en serie, Rydbergformlen, hvori der indgår den universelle Rydbergs konstant.
I 1897 foreslog Rydberg brugen af atomnummeret frem for atomvægten i den periodiske klassifikation af grundstofferne, en idé, der blev understøttet af H. Moseleys undersøgelser i 1913 af grundstoffernes røntgenspektre.